CELEX: 32009D0424
Language: fi
Date: 2009-05-28 00:00:00
Title: 2009/424/EY: Komission päätös, tehty 28 päivänä toukokuuta 2009 , neuvoston direktiivin 76/769/ETY liitteen I muuttamisesta sen mukauttamiseksi tekniikan kehitykseen siltä osin kuin kyse on lamppuöljyjen ja grillinsytytysnesteiden markkinoille saattamisen ja käytön rajoituksista (tiedoksiannettu numerolla K(2009) 4020) (ETA:n kannalta merkityksellinen teksti)

4.6.2009   
            
            
               FI
            
            
               Euroopan unionin virallinen lehti
            
            
               L 138/8
            
         
      KOMISSION PÄÄTÖS,
   tehty 28 päivänä toukokuuta 2009,
   neuvoston direktiivin 76/769/ETY liitteen I muuttamisesta sen mukauttamiseksi tekniikan kehitykseen siltä osin kuin kyse on lamppuöljyjen ja grillinsytytysnesteiden markkinoille saattamisen ja käytön rajoituksista
   (tiedoksiannettu numerolla K(2009) 4020)
   (ETA:n kannalta merkityksellinen teksti)
   (2009/424/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY (1) ja erityisesti sen 2 a artiklan,
   sekä katsoo seuraavaa:
   
               (1)
            
            
               Direktiivillä 76/769/ETY on 1 päivästä heinäkuuta 2000 rajoitettu sellaisten värjättyjen ja hajustettujen öljyjen, jotka aiheuttavat keuhkovaurion vaaraa, joita voidaan käyttää koristelampuissa ja jotka on merkitty lausekkeella R65, myyntiä kuluttajille.
            
         
               (2)
            
            
               Vaikka vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetussa neuvoston direktiivissä 67/548/ETY (2) ja vaarallisten valmisteiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 31 päivänä toukokuuta 1999 annetussa Euroopan parlamentin ja neuvoston direktiivissä 1999/45/EY (3) säädetään, että lausekkeella R65 merkityissä grillinsytytysneste- ja lamppuöljysäiliöissä on oltava turvasulkimet, edelleen sattuu tapaturmia sen vuoksi, ettei säiliöitä ole suljettu kunnolla tai että ainetta on siirretty suurista alkuperäissäiliöistä sellaisiin pienempiin säiliöihin, joissa ei ole turvasuljinta.
            
         
               (3)
            
            
               Kansallisilta viranomaisilta saaduista tiedoista käy ilmi, että hajustamattomat ja värjäämättömät lamppuöljyt ja grillinsytytysnesteet, jotka on merkitty lausekkeella R65, vaarantavat ihmisten ja etenkin pikkulasten terveyden, sillä ne aiheuttavat nieltynä hengityshäiriöitä ja hengitysteiden sairauksia.
            
         
               (4)
            
            
               Sen vuoksi on aiheellista tiukentaa nykyisiä säännöksiä, jotka koskevat koristelampuissa käytettäviä lamppuöljyjä, ja varmistaa, että grillinsytytysnesteinä yleiseen kulutukseen toimitettavat aineet ja seokset merkitään asianmukaisesti.
            
         
               (5)
            
            
               Jotta voitaisiin minimoida riski, että pikkulapset vahingossa nielevät lamppuöljyä tai grillinsytytysnestettä, olisi asetettava pakkausvaatimuksia, joiden ansiosta lamppuöljyt ja grillinsytytysnesteet eivät niin todennäköisesti houkuttelisi lapsia tai herättäisi heidän uteliaisuuttaan ja joilla vältettäisiin se, että näitä tuotteita erehdyttäisiin pitämään juomina. Lisäksi olisi rajoitettava pakkauksen kokoa, jotta voitaisiin minimoida tapaturmat, jotka liittyvät tuotteen siirtämiseen alkuperäispakkauksesta pienempiin pakkauksiin, joissa ei ole turvasulkimia tai asianmukaisia merkintöjä.
            
         
               (6)
            
            
               Syyskuussa 2002 hyväksyttiin turvallisten koristelamppujen suunnittelua koskeva eurooppalainen standardi (EN 14059), jonka tarkoituksena on minimoida se mahdollisuus, että pikkulapset pääsisivät käsiksi koristeöljylampuissa käytettävään öljyyn. Standardin noudattaminen muodostaa vaatimuksenmukaisuusolettaman suhteessa yleisestä tuoteturvallisuudesta 3 päivänä joulukuuta 2001 annettuun Euroopan parlamentin ja neuvoston direktiiviin 2001/95/EY. (4) Kuluttajien suojaa on parannettava edellyttämällä kyseisen standardin noudattamista.
            
         
               (7)
            
            
               Tässä päätöksessä vahvistetuissa markkinoille saattamista ja käyttöä koskevissa rajoituksissa on otettu huomioon nykytietämys turvallisemmista vaihtoehdoista. Jäsenvaltioiden olisi säännöllisesti raportoitava komissiolle vaihtoehtojen kehittämisestä, mikä auttaisi Euroopan kemikaalivirastoa arvioimaan asiaa. Kemikaaliviraston olisi ehdotettujen, lasten turvallisuutta suojaavien toimenpiteiden tehokkuuden perusteella arvioitava, tarvitaanko lisätoimenpiteitä ja olisiko grillinsytytysnesteiden ja koristeöljylampuissa käytettävän polttoaineen käyttö kiellettävä. Tässä yhteydessä kemikaalivirasto ottaa huomioon vaatimukset, jotka on vahvistettu kemikaalien rekisteröinnistä, arvioinnista, lupamenettelyistä ja rajoituksista (REACH) 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (5) liitteessä XV.
            
         
               (8)
            
            
               Neuvoston direktiivien 76/768/ETY, 88/378/ETY, 1999/13/EY ja Euroopan parlamentin ja neuvoston direktiivien 2000/53/EY, 2002/96/EY ja 2004/42/EY muuttamisesta niiden mukauttamiseksi aineiden ja seosten luokituksesta, merkinnöistä ja pakkaamisesta annettuun asetukseen (EY) N:o 1272/2008 16 päivänä joulukuuta 2008 annetussa Euroopan parlamentin ja neuvoston direktiivissä 2008/112/EY (6) asetetaan yhteisön markkinoille saatettavien vaarallisten aineiden valmistajille 1 päivästä joulukuuta 2010 sovellettavia velvoitteita. Jotta tässä päätöksessä olevat merkintöjä ja pakkaamista koskevat säännökset olisi helpompi panna täytäntöön, kyseistä päivämäärää olisi sovellettava myös niihin, jotka saattavat lamppuöljyjä ja grillinsytytysnesteitä yhteisön markkinoille. Lisäksi olisi käytettävä direktiivissä 2008/112/EY edellytettyä uutta vaaralauseketta H304.
            
         
               (9)
            
            
               Direktiivi 76/769/ETY kumotaan ja korvataan asetuksella (EY) N:o 1907/2006 1 päivästä kesäkuuta 2009. Direktiivin 76/769/ETY liite I korvataan asetuksen liitteellä XVII. Mahdolliset muutokset direktiivin 76/769/ETY mukaisesti vahvistettuihin rajoituksiin olisi siksi sisällytettävä asetuksen (EY) N:o 1907/2006 liitteeseen XVII.
            
         
               (10)
            
            
               Direktiiviä 76/769/ETY olisi sen vuoksi muutettava.
            
         
               (11)
            
            
               Tässä päätöksessä säädetyt toimenpiteet ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan direktiivin 76/769/ETY liite I tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 28 päivänä toukokuuta 2009.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 262, 27.9.1976, s. 201.
   
      (2)  EYVL 196, 16.8.1967, s. 1.
   
      (3)  EYVL L 200, 30.7.1999, s. 1.
   
      (4)  EYVL L 11, 15.1.2002, s. 4.
   
      (5)  EUVL L 396, 30.12.2006, s. 1; oikaisu EUVL L 136, 29.5.2007, s. 3.
   
      (6)  EUVL L 345, 23.12.2008, s. 68.
   
      LIITE
      Korvataan direktiivin 76/769/ETY liitteessä I oleva 3 kohta seuraavasti:
      
         
                     
                                 ”3.
                              
                              
                                 Nestemäiset aineet tai seokset, joita pidetään vaarallisina neuvoston direktiivin 67/548/ETY (1) ja Euroopan parlamentin ja neuvoston direktiivin 1999/45/EY (2) määritelmien mukaisesti.
                              
                           
                  
                     
                                 1.
                              
                              
                                 Ei saa käyttää
                                 
                                             —
                                          
                                          
                                             koriste-esineissä, jotka on tarkoitettu tuottamaan valo- tai väriefektejä eri faasien avulla, esimerkiksi koristelampuissa ja tuhkakupeissa
                                          
                                       
                                             —
                                          
                                          
                                             pilailuvälineissä
                                          
                                       
                                             —
                                          
                                          
                                             yhdelle tai useammalle osanottajalle tarkoitetuissa peleissä tai kaikissa sellaisiksi tarkoitetuissa esineissä, jotka ovat myös koristeita.
                                          
                                       
                           
                                 2.
                              
                              
                                 Esineitä, jotka eivät täytä 1 kohdan vaatimuksia, ei saa saattaa markkinoille.
                              
                           
                                 3.
                              
                              
                                 Ei saa saattaa markkinoille, jos ne sisältävät väriaineita, ellei tätä vaadita verotussyistä, hajusteita tai molempia, jos
                                 
                                             —
                                          
                                          
                                             niitä voidaan käyttää polttoaineena yleiseen kulutukseen tarkoitetuissa koristeöljylampuissa
                                          
                                       
                                             —
                                          
                                          
                                             ne aiheuttavat kemiallisen keuhkovaurion vaaran ja ovat merkittyjä lausekkeella R65 tai H304.
                                          
                                       
                           
                                 4.
                              
                              
                                 Yleisen kulutukseen tarkoitettuja koristeöljylamppuja ei saa saattaa markkinoille, elleivät ne ole Euroopan standardointikomitean (CEN) hyväksymän koristeöljylamppuja koskevan eurooppalaisen standardin (EN 14059) mukaisia.
                              
                           
                                 5.
                              
                              
                                 Rajoittamatta aineiden ja seosten luokituksesta, pakkaamisesta ja merkinnöistä annettujen muiden yhteisön säännösten soveltamista, toimittajien on ennen markkinoille saattamista varmistettava, että seuraavat vaatimukset täyttyvät:
                                 
                                             a)
                                          
                                          
                                             lamppuöljyt, jotka on merkitty lausekkeella R65 tai H304 ja jotka on tarkoitettu toimitettavaksi yleiseen kulutukseen, on merkitty näkyvällä, helposti luettavalla ja pysyvällä tavalla tekstillä
                                             ’Pidettävä tällä nesteellä täytetyt lamput poissa lasten ulottuvilta’ sekä 1 päivästä joulukuuta 2010 tekstillä ’Pienikin kulaus lamppuöljyä tai jo lampunsydämen imeskely saattaa aiheuttaa hengenvaarallisen keuhkovaurion’;
                                          
                                       
                                             b)
                                          
                                          
                                             grillinsytytysnesteet, jotka on merkitty lausekkeella R65 tai H304 ja jotka on tarkoitettu toimitettavaksi yleiseen kulutukseen, on 1 päivästä joulukuuta 2010 merkitty helposti luettavalla ja pysyvällä tavalla tekstillä ’Pienikin kulaus sytytysnestettä saattaa aiheuttaa hengenvaarallisen keuhkovaurion’;
                                          
                                       
                                             c)
                                          
                                          
                                             lamppuöljyt ja grillinsytytysnesteet, jotka on merkitty lausekkeella R65 tai H304 ja tarkoitettu toimitettavaksi yleiseen kulutukseen, pakataan 1 päivästä joulukuuta 2010 enintään 1 litran vetoisiin mustiin läpinäkymättömiin pakkauksiin.
                                          
                                       
                           
                                 6.
                              
                              
                                 Komissio pyytää viimeistään 1 päivänä kesäkuuta 2014 Euroopan kemikaalivirastoa laatimaan asiakirja-aineiston Euroopan parlamentin ja neuvoston asetuksen (EY) N:o 1907/2006 (REACH) (3) 69 artiklan mukaisesti tarkoituksena tarvittaessa kieltää grillinsytytysnesteet ja koristelamppujen polttoaineet, jotka on merkitty lausekkeella R65 tai H304 ja tarkoitettu toimitettavaksi yleiseen kulutukseen.
                              
                           
                                 7.
                              
                              
                                 Luonnollisten ja oikeushenkilöiden, jotka saattavat ensimmäistä kertaa markkinoille lausekkeella R65 tai H304 merkittyjä lamppuöljyjä tai grillinsytytysnesteitä, on 1 päivään joulukuuta 2011 mennessä ja vuosittain sen jälkeen toimitettava asianomaisen jäsenvaltion toimivaltaisille viranomaisille tietoja vaihtoehdoista lausekkeella R65 tai H304 merkityille lamppuöljyille ja grillinsytytysnesteille. Jäsenvaltioiden on asetettava nämä tiedot komission saataville.
                              
                           
               
      
         (1)  EYVL 196, 16.8.1967, s. 1.
      
         (2)  EYVL L 200, 30.7.1999, s. 1.
      
         (3)  EUVL L 396, 30.12.2006, s. 1; oikaisu EUVL L 136, 29.5.2007, s. 3.”